Pepaya (drama)

Pepaya ialah sebuah siri drama televisyen Malaysia yang dibintangi oleh Zul Yahya sebagai seorang lelaki lurus bendul yang bertukar menjadi adiwira perkasa dengan hanya memakan betik. Siri ini disiarkan melalui slot Aksi di TV3, setiap Isnin, 9 malam, mulai 18 Ogos 2008 hingga 9 Februari 2009.

Pelakon 
 Zul Yahya sebagai Pepaya
 Noorkhiriah sebagai Eton
 Fadilah Mansor sebagai Mak Jah
 Zaefrul Nordin sebagai Prof. Jennot
 Lisdawati sebagai Lisa
 Iqram Dinzly sebagai Arip
 Kamal Bakar sebagai Pak Mal
 Maimon Mutalib sebagai Zaiton
 Didie Alias sebagai Saleha
 Qazem Nor sebagai Borhan
 Munir sebagai Din Koboi
 Nasrizal Ngasri sebagai Man Senoi
 Lan Zailan sebagai Spy

Penerbitan
Siri Pepaya nyata mendapatkan ilham dari kartun Popeye, seorang kelasi yang menguatkan diri dengan memakan bayam. Zul Yahya sendiri yang menyalurkan ilham itu, dan beliau menerangkan buah betik sebagai pilihan kerana "buah betik adalah buah-buahan tempatan dan cukup berkhasiat terutamanya untuk pelawasan perut". Akui Zul beliau asalnya memilih buah pisang, tetapi khuatir timbulnya pula "masalah lain apabila menghasilkan kostum, mungkin boleh menimbulkan ketidakselesaan di kalangan penonton."

Untuk menjelaskan watak Yahya sebagai lelaki lurus bendul, jelas Zul, "Yahya seorang lelaki pertengahan usia yang lurus. Selalunya lelaki lurus banyak kelebihan, jujur dan tidak pandai menipu, kerana itu wataknya perlu sebegitu (kelam-kabut). Bagi saya jarang orang handsome bersikap jujur kerana kebanyakan mereka berpotensi bercakap bohong."

Kostum adiwira Pepaya menampilkan sepasang tangan besar buatan getah seberat 5kg sebelah. Zul mengulas "Untuk penuhi kehendak cerita ini, saya perlu memakai kostum yang diperbuat daripada getah itu. Bayangkan, sebelah tangan sahaja dah 5kg. Jadi, untuk dua belah tangan dah berapa? Susah juga saya nak pikul benda tu."

Rujukan

Rancangan TV3
Siri drama televisyen Malaysia
Drama Melayu